বর্তমান সময়ের জন্য সব চেয়ে বড় চ্যালেঞ্জ হল এন্টিবায়োটিক রেজিস্টেন্স। ধীরে ধীরে আমরা এমন এক যুগের দিকে এগুচ্ছি যখন দেখা যাবে কোন এন্টিবায়োটিক আর কাজ করছে না। যে কোন সাধারণ রোগে মহামারী আকারে মানুষ এবং প্রাণী মারা যাচ্ছে। আর এই এন্টিবায়োটিক রেজিস্টেন্স, এন্টিবায়োটিকের অবাধ ব্যবহারের কারণে তৈরি হচ্ছে যা প্রাণীদেহ থেকে মানুষের দেহেও প্রবেশ করছে। তাই এই বিষয়ে এখনিই সচেতন হওয়া প্রয়োজন। আর এ বিয়য়টিকে মাথায় রেখে সিলেট কৃষি বিশ্ববিদ্যালয়ের ভেটেরিনারি, এনিম্যাল এন্ড বায়োমেডিক্যাল সায়েন্সেস অনুষদের প্যাথলজি বিভাগের প্রফেসর ড. মোঃ মাছুদুর রহমান কয়েকজন মাস্টার্স শিক্ষার্থীকে নিয়ে কাজ করে যাচ্ছেন।